El Mercat Municipal de Burjassot obri les seues portes també els divendres de vesprada
2025-07-24

El Mercat Municipal de Burjassot vol continuar donant el millor dels serveis als seus usuaris, adaptant-se a les seues necessitats i a les hores en què poden realitzar les seues compres amb la major de les tranquil·litats.

Per aquest motiu, i des de la passada setmana, el Mercat Municipal de Burjassot té obertes les seues portes també els divendres a la vesprada de 17 a 20 hores per a tots els clients que vulguen realitzar les seues compres, amb gran varietat de productes frescos i elaboració pròpia i, a més a més, peix recentment que arriba des de la llotja de València.

Tota la informació sobre els horaris del Mercat, els seus productes i les activitats de dinamització que acull de la mà de CODEMER, l’Associació de Comerciants del Mercat Municipal, amb la col·laboració de l’àrea de Promoció Econòmica de l’Ajuntament de Burjassot, dirigida per Manuel Lozano, a través de CEMEF, pot consultar-se en la seua pàgina del Facebook Mercado Municipal Burjassot.